ประกาศคณะกรรมการสิทธิมนุษยชนแห่งชาติ เรื่อง การแบ่งส่วนราชการภายใน และกำหนดอำนาจหน้าที่ของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. 2553

ประกาศคณะกรรมการสิทธิมนุษยชนแห่งชาติ

ประกาศคณะกรรมการสิทธิมนุษยชนแห่งชาติ
เรื่อง
การแบ่งส่วนราชการภายใน และกำหนดอำนาจหน้าที่ของส่วนราชการ
ในสังกัดสำนักงานคณะกรรมการสิทธิมนุษยชนแห่งชาติ
พ.ศ. ๒๕๕๓

โดยที่รัฐธรรมนูญแห่งราชอาณาจักรไทย
มาตรา ๒๕๖ วรรคหก และมาตรา ๒๕๗ บัญญัติให้คณะกรรมการสิทธิมนุษยชนแห่งชาติ
มีอำนาจหน้าที่ตรวจสอบการละเมิดสิทธิมนุษยชนเสนอเรื่องพร้อมด้วยความเห็นต่อศาลรัฐธรรมนูญ
ศาลปกครอง
และฟ้องคดีต่อศาลยุติธรรมแทนผู้เสียหายเสนอแนะนโยบายและข้อเสนอในการปรับปรุงกฎหมาย
และกฎ ต่อรัฐสภาหรือคณะรัฐมนตรี ส่งเสริมการศึกษาวิจัย ส่งเสริมความร่วมมือและประสานงานระหว่างหน่วยราชการ
องค์การเอกชน และองค์การอื่นในด้านสิทธิมนุษยชน และจัดทำรายงานประจำปี
เพื่อประเมินสถานการณ์ด้านสิทธิมนุษยชนภายในประเทศ
โดยได้บัญญัติให้มีสำนักงานคณะกรรมการสิทธิมนุษยชนแห่งชาติ
เป็นหน่วยงานอิสระในการบริหารงานบุคคล การงบประมาณ และการดำเนินการอื่น
ประกอบกับพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ มาตรา ๑๘
บัญญัติให้สำนักงานคณะกรรมการสิทธิมนุษยชนแห่งชาติ
มีหน้าที่รับผิดชอบเกี่ยวกับกิจการทั่วไปของคณะกรรมการสิทธิมนุษยชนแห่งชาติ
และให้มีอำนาจหน้าที่รับผิดชอบงานธุรการของคณะกรรมการสิทธิมนุษยชนแห่งชาติ
รับคำร้อง สืบสวนสอบสวน หรือตรวจสอบการละเมิดสิทธิมนุษยชนตามที่คณะกรรมการสิทธิมนุษยชนแห่งชาติมอบหมาย
ศึกษาเผยแพร่ความรู้ด้านสิทธิมนุษยชน ประสานงานกับหน่วยงานต่าง ๆ
เพื่อคุ้มครองสิทธิมนุษยชน

อาศัยอำนาจตามความในมาตรา
๗ วรรคสองและวรรคสาม แห่งพระราชบัญญัติจัดระเบียบปฏิบัติราชการฝ่ายรัฐสภา พ.ศ.
๒๕๑๘ ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา
(ฉบับที่ ๒) พ.ศ. ๒๕๓๕ ประกอบกับมาตรา ๑๙
แห่งพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ ประธานกรรมการสิทธิมนุษยชนแห่งชาติโดยความเห็นชอบของคณะกรรมการสิทธิมนุษยชนแห่งชาติ
ในการประชุมครั้งที่ ๘/๒๕๕๓ เมื่อวันที่ ๒๓ มิถุนายน ๒๕๕๓
จึงออกประกาศแบ่งส่วนราชการภายในและกำหนดอำนาจหน้าที่ของส่วนราชการในสังกัดสำนักงานคณะกรรมการสิทธิมนุษยชนแห่งชาติ
ดังนี้

ข้อ
๑  ประกาศนี้เรียกว่า ประกาศคณะกรรมการสิทธิมนุษยชนแห่งชาติ
เรื่อง การแบ่งส่วนราชการภายใน
และกำหนดอำนาจหน้าที่ของส่วนราชการในสังกัดสำนักงานคณะกรรมการสิทธิมนุษยชนแห่งชาติ
พ.ศ. ๒๕๕๓

ข้อ
๒[๑] 
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ให้ยกเลิกประกาศคณะกรรมการสิทธิมนุษยชนแห่งชาติ
เรื่อง
การแบ่งส่วนราชการภายในและกำหนดอำนาจหน้าที่ของส่วนราชการในสังกัดสำนักงานคณะกรรมการสิทธิมนุษยชนแห่งชาติ
พ.ศ. ๒๕๔๘ ลงวันที่ ๘ เมษายน พ.ศ. ๒๕๔๘

ข้อ
๔ 
ให้แบ่งส่วนราชการในสำนักงานคณะกรรมการสิทธิมนุษยชนแห่งชาติดังต่อไปนี้ โดยให้ขึ้นตรงต่อเลขาธิการคณะกรรมการสิทธิมนุษยชนแห่งชาติ
(๑)
สำนักบริหารกลาง
(๒)
สำนักคุ้มครองสิทธิมนุษยชน
(๓)
สำนักวินิจฉัยและคดี
(๔)
สำนักวิจัยและวิชาการ
(๕)
สำนักส่งเสริมและประสานงานเครือข่าย
(๖)
สำนักสิทธิมนุษยชนระหว่างประเทศ
(๗)
กลุ่มงานอำนวยการกิจการคณะกรรมการสิทธิมนุษยชนแห่งชาติ
(๘)
กลุ่มงานตรวจสอบภายใน

ข้อ
๕  สำนักบริหารกลาง มีอำนาจหน้าที่
ดังนี้
(๑)
ดำเนินการเกี่ยวกับงานสารบรรณ งานบริหารทั่วไป งานอาคารสถานที่และยานพาหนะ
งานพิธีการ งานรักษาความปลอดภัย งานช่วยอำนวยการ และปฏิบัติงานในฐานะฝ่ายเลขานุการของสำนักงานคณะกรรมการสิทธิมนุษยชนแห่งชาติ
(๒)
ดำเนินการเกี่ยวกับงานเลขานุการของคณะกรรมการสิทธิมนุษยชนแห่งชาติ (ก.ส.)
ในฐานะองค์กรกลางการบริหารงานบุคคล
(๓)
สนับสนุนการดำเนินงานของกลุ่มงานอำนวยการกิจการคณะกรรมการสิทธิมนุษยชนแห่งชาติ
(๔)
จัดระบบงานและบริหารงานทรัพยากรบุคคล รวมทั้งการเสริมสร้างวินัย และระบบคุณธรรม
(๕)
จัดทำรายงานผลการปฏิบัติงานประจำปีของคณะกรรมการสิทธิมนุษยชนแห่งชาติ
(๖)
จัดทำแผนยุทธศาสตร์และแผนปฏิบัติการประจำปี ประสานนโยบายและแผนไปสู่การปฏิบัติ
รวมทั้งเร่งรัด ติดตามและประเมินผลการดำเนินงานตามแผน
(๗)
บริหารงบประมาณและแผนการเงิน ดำเนินการเกี่ยวกับการเงิน การบัญชี
การงบประมาณและการพัสดุ
(๘)
เสนอความเห็นด้านกฎหมายเพื่อประกอบการพิจารณาของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติในเรื่องและปัญหาต่าง
ๆ เกี่ยวกับกฎหมาย กฎ ระเบียบ ข้อบังคับ ประกาศและคำสั่งในการปฏิบัติหน้าที่
(๙)
ดำเนินการเกี่ยวกับงานนิติกรรมสัญญา
(๑๐)
ดำเนินการจัดทำร่างกฎหมาย กฎ ข้อบังคับ ระเบียบ
ประกาศและคำสั่งของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
(๑๑)
ปฏิบัติงานที่มิได้กำหนดให้เป็นอำนาจหน้าที่ของส่วนราชการใดของสำนักงานคณะกรรมการสิทธิมนุษยชนแห่งชาติ
(๑๒)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
ให้สำนักบริหารกลาง
แบ่งออกเป็น ๕ กลุ่มงาน ดังนี้
(๑)
กลุ่มงานบริหารทั่วไป มีอำนาจหน้าที่ ดังนี้
(ก)
ดำเนินการเกี่ยวกับงานสารบรรณ งานบริหารทั่วไป และงานช่วยอำนวยการ
(ข)
ปฏิบัติงานในฐานะฝ่ายเลขานุการของสำนักงานคณะกรรมการสิทธิมนุษยชนแห่งชาติ
และติดตามการดำเนินการตามนโยบาย คำสั่ง
หรือมติของสำนักงานคณะกรรมการสิทธิมนุษยชนแห่งชาติ และรายงานความก้าวหน้า
พร้อมทั้งจัดทำรายงานผลการดำเนินงาน
(ค)
สนับสนุนการดำเนินงานของกลุ่มงานอำนวยการกิจการคณะกรรมการสิทธิมนุษยชนแห่งชาติ
(ง)
สนับสนุนการดำเนินงานพระราชพิธี รัฐพิธี ศาสนพิธี และพิธีการต่าง ๆ
(จ)
ควบคุม ตรวจสอบและดูแลรักษาอาคารสถานที่ ยานพาหนะ
ระบบสาธารณูปโภคและรักษาความปลอดภัย
(ฉ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานบริหารงานทรัพยากรบุคคล มีอำนาจหน้าที่ ดังนี้
(ก)
ดำเนินการเกี่ยวกับการจัดระบบงานและบริหารงานทรัพยากรบุคคล รวมทั้งการเสริมสร้างวินัย
และระบบคุณธรรม
(ข)
จัดทำแผนพัฒนาทรัพยากรมนุษย์ จัดการฝึกอบรม พัฒนาศักยภาพบุคลากร จัดทำหลักสูตรและกระบวนการเรียนรู้ร่วมกัน
รวมถึงติดตามและประเมินผล
(ค)
ดำเนินการเกี่ยวกับงานเลขานุการของคณะกรรมการสิทธิมนุษยชนแห่งชาติ ในฐานะองค์กรกลางการบริหารงานบุคคล
(ก.ส.)
(ง)
จัดทำโครงสร้าง อัตรากำลัง และมาตรฐานกำหนดตำแหน่ง
(จ)
ดำเนินการเกี่ยวกับการสรรหา บรรจุแต่งตั้ง งานวินัยและจริยธรรม
และงานทะเบียนประวัติ
(ฉ)
จัดทำบัญชีถือจ่ายเงินเดือนและค่าจ้างของข้าราชการและพนักงาน
(ช)
ดำเนินการเกี่ยวกับการประเมินประสิทธิภาพและประสิทธิผลการปฏิบัติงาน
เพื่อเลื่อนขั้นเงินเดือน และการจ่ายเงินรางวัลประจำปี
(ซ)
ดำเนินการสอบแข่งขันหรือประเมินสมรรถภาพข้าราชการเพื่อเลื่อนตำแหน่งในระดับที่สูงขึ้น
(ฌ)
ดำเนินการเกี่ยวกับงานบำเหน็จบำนาญ งานกองทุนบำเหน็จบำนาญข้าราชการ (กบข.)
และงานประกันสังคม
(ญ)
จัดระบบงานและบริหารงานด้านสวัสดิการ
(ฎ)
ดำเนินการขอพระราชทานเครื่องราชอิสริยาภรณ์
(ฏ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานคลังและพัสดุ มีอำนาจหน้าที่ ดังนี้
(ก)
ควบคุม กำกับ ตรวจสอบ และจัดระบบงานการเงิน ทั้งเงินงบประมาณและเงินนอกงบประมาณ
การบัญชีและการพัสดุ
(ข)
ดำเนินการรับ - เบิกจ่าย และนำส่งเงินทุกประเภท
(ค)
ดำเนินการจัดทำบัญชี และทะเบียนคุมที่เกี่ยวข้อง
(ง)
จัดทำแผนเบิกจ่ายเงินงบประมาณจากกระทรวงการคลัง
(จ)
ดำเนินการขออนุมัติเงินประจำงวดและเปลี่ยนแปลงเงินงบประมาณ
รวมทั้งควบคุมและรายงานการใช้จ่ายงบประมาณ
(ฉ)
จัดทำรายงานการเงิน การบัญชี และฐานะเงินงบประมาณ
(ช)
ดำเนินการเก็บรักษาและควบคุมเงินคงเหลือ
(ซ) ดำเนินการเกี่ยวกับการบริหารงานพัสดุ
โดยวางแผนการจัดซื้อ จัดหา จัดจ้าง ดำเนินการทำสัญญาซื้อ สัญญาจ้าง รวมทั้งควบคุม
เก็บรักษา เบิกจ่ายและจำหน่ายพัสดุ
(ฌ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๔)
กลุ่มงานนโยบายและยุทธศาสตร์ มีอำนาจหน้าที่ ดังนี้
(ก)
จัดทำนโยบาย ยุทธศาสตร์ เป้าหมายการดำเนินงาน กำหนดกรอบวงเงินงบประมาณ แผนงบประมาณ
และแผนปฏิบัติการประจำปีของสำนักงานคณะกรรมการสิทธิมนุษยชนแห่งชาติ
(ข)
ศึกษา วิเคราะห์
และดำเนินการเกี่ยวกับการวางระบบการจัดทำคำของบประมาณและจัดทำคำของบประมาณให้สอดคล้องกับแผนยุทธศาสตร์และแผนปฏิบัติการประจำปีตลอดจนวิเคราะห์การใช้จ่ายเงินงบประมาณ
(ค)
ควบคุม กำกับ ติดตาม
และรายงานผลการดำเนินงานให้เป็นไปตามแผนการใช้จ่ายเงินงบประมาณ
(ง)
ติดตาม วิเคราะห์ ประเมินผลและรายงานผลการดำเนินงานตามนโยบายแผนปฏิบัติการประจำปี
ตลอดจนการใช้จ่ายเงินงบประมาณ
(จ)
วิเคราะห์และประเมินผลการดำเนินงานตามแผนยุทธศาสตร์และแผนปฏิบัติการประจำปี
พร้อมทั้งเสนอความเห็นและข้อเสนอแนะเพื่อการปรับปรุงและพัฒนา
(ฉ)
จัดทำรายงานผลการปฏิบัติงานประจำปีของคณะกรรมการสิทธิมนุษยชนแห่งชาติ
โดยปฏิบัติงานในฐานะฝ่ายเลขานุการขององค์กรกลุ่มในการจัดทำรายงาน
(ช)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๕)
กลุ่มงานนิติการ มีอำนาจหน้าที่ ดังนี้
(ก)
เสนอความเห็นด้านกฎหมายเพื่อประกอบการพิจารณาของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติในเรื่องและปัญหาต่าง
ๆ เกี่ยวกับกฎหมาย กฎ ข้อบังคับ ระเบียบ ประกาศและคำสั่งในการปฏิบัติหน้าที่
(ข)
รวบรวม ประมวลข้อมูล ศึกษา วิเคราะห์ และกลั่นกรองในเรื่องและปัญหาต่าง ๆ เพื่อเป็นข้อมูลประกอบการพิจารณาดำเนินการของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
(ค)
ดำเนินการเกี่ยวกับงานนิติกรรมสัญญา
(ง)
ดำเนินการจัดทำร่างกฎหมาย กฎ ข้อบังคับ ระเบียบ ประกาศ
และคำสั่งของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
(จ)
วิเคราะห์กฎหมาย ให้คำปรึกษา ความเห็นทางกฎหมาย ตีความ และวินิจฉัยข้อกฎหมาย
(ฉ)
ให้คำปรึกษา คำแนะนำ ตอบข้อหารือทางกฎหมายแก่ส่วนราชการ หน่วยงานอื่น และประชาชน
(ช)
จัดระบบงาน พร้อมสารบัญกฎหมาย กฎ ข้อบังคับ ระเบียบ ประกาศ คำสั่ง
และมติของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
พร้อมปรับปรุงแก้ไขให้ทันสมัย
(ซ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๖  สำนักคุ้มครองสิทธิมนุษยชน
มีอำนาจหน้าที่ ดังนี้
(๑)
จัดระบบงานและดำเนินการเกี่ยวกับการรับเรื่องร้องเรียนการละเมิดสิทธิมนุษยชน
(๒)
ดำเนินการเกี่ยวกับการแก้ไขปัญหาเรื่องร้องเรียนเบื้องต้น
ระหว่างคู่กรณีที่เป็นบุคคลหรือหน่วยงานที่เกี่ยวข้อง
(๓)
ประสานการคุ้มครองสิทธิมนุษยชนเพื่อให้การคุ้มครองและช่วยเหลือแก่ผู้ถูกละเมิดสิทธิมนุษยชน
ผู้พิทักษ์สิทธิมนุษยชน พยานบุคคล และผู้ที่ได้รับผลกระทบ
(๔)
สืบสวน สอบสวนและตรวจสอบ เพื่อหาข้อมูล
ข้อเท็จจริงและหลักฐานเกี่ยวกับเรื่องร้องเรียน
และเสนอความเห็นเพื่อประกอบการพิจารณาของคณะกรรมการสิทธิมนุษยชนแห่งชาติ
(๕)
ดำเนินการตามมติคณะกรรมการสิทธิมนุษยชนแห่งชาติในการส่งเรื่องต่อไปให้บุคคลหรือหน่วยงานที่เกี่ยวข้องเพื่อดำเนินการแก้ไขปัญหาเรื่องร้องเรียนและติดตามผล
(๖)
ดำเนินการตรวจสอบการกระทำหรือการละเลยการกระทำอันเป็นการละเมิดสิทธิมนุษยชน
หรืออันไม่เป็นไปตามพันธกรณีระหว่างประเทศเกี่ยวกับสิทธิมนุษยชน
ตามที่คณะกรรมการสิทธิมนุษยชนแห่งชาติมอบหมาย
(๗)
ดำเนินการเกี่ยวกับการไกล่เกลี่ยเพื่อประนีประนอมและระงับข้อพิพาท
พร้อมทั้งจัดทำข้อตกลงระหว่างคู่กรณี
(๘)
สืบสวน สอบสวนเพื่อแสวงหาข้อเท็จจริง
รวบรวมพยานหลักฐานและรับฟังคำชี้แจงของผู้ที่เกี่ยวข้องประกอบข้อกฎหมายเพื่อวิเคราะห์ประเด็นการละเมิดสิทธิมนุษยชนที่ร้องเรียน
พร้อมทั้งจัดทำสำนวน ความเห็น
และมาตรการการแก้ไขปัญหาการละเมิดสิทธิมนุษยชนหรือแนวทางการแก้ไขการปฏิบัติที่ไม่เป็นธรรมเพื่อประกอบการพิจารณาของคณะกรรมการสิทธิมนุษยชนแห่งชาติ
(๙)
จัดทำรายงานผลการตรวจสอบการละเมิดสิทธิมนุษยชนตามมติคณะกรรมการสิทธิมนุษยชนแห่งชาติ
และแจ้งมาตรการการแก้ไข
หรือแนวทางการแก้ไขตามรายงานผลการตรวจสอบไปยังบุคคลหรือหน่วยงานที่กระทำหรือละเลยกระทำอันเป็นการละเมิดสิทธิมนุษยชนหรือการปฏิบัติที่ไม่เป็นธรรม
พร้อมแจ้งผู้ร้องเรียนหรือผู้ทำการแทนทราบ
(๑๐)
เร่งรัด ติดตาม และตรวจสอบผลการดำเนินการตามมาตรการการแก้ไขปัญหาการละเมิดสิทธิมนุษยชน
หรือแนวทางการแก้ไขการปฏิบัติที่ไม่เป็นธรรมของบุคคลหรือหน่วยงานให้เกิดผลสัมฤทธิ์
(๑๑)
จัดทำความเห็นและข้อเสนอ
กรณีบุคคลหรือหน่วยงานไม่ดำเนินการตามมาตรการการแก้ไขโดยไม่มีเหตุผลอันสมควร
เสนอคณะกรรมการสิทธิมนุษยชนแห่งชาติเพื่อพิจารณาเห็นชอบให้รายงานต่อนายกรัฐมนตรีเพื่อสั่งการต่อไป
(๑๒)
จัดทำความเห็นและข้อเสนอ
กรณีนายกรัฐมนตรีไม่ดำเนินการหรือสั่งการให้ดำเนินการตามมาตรการการแก้ไข
เสนอคณะกรรมการสิทธิมนุษยชนแห่งชาติพิจารณาเห็นชอบให้รายงานต่อรัฐสภาเพื่อดำเนินการต่อไป
(๑๓)
ดำเนินการเผยแพร่
กรณีที่ไม่มีการดำเนินการตามมาตรการการแก้ไขให้สาธารณชนทราบตามมติคณะกรรมการสิทธิมนุษยชนแห่งชาติ
(๑๔)
พัฒนาระบบ รูปแบบ หลักเกณฑ์และวิธีการในการดำเนินงานด้านการคุ้มครองสิทธิมนุษยชน
(๑๕)
จัดทำรายงานผลการปฏิบัติงานด้านการคุ้มครองสิทธิมนุษยชนอย่างเป็นระบบและต่อเนื่อง
ทั้งเรื่องที่อยู่ระหว่างดำเนินการและที่ได้ดำเนินการแล้วเสร็จ
(๑๖)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติ
ด้านการตรวจสอบการละเมิดสิทธิมนุษยชน
(๑๗)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
ให้สำนักคุ้มครองสิทธิมนุษยชน
แบ่งออกเป็น ๑ ฝ่าย ๕ กลุ่มงาน ดังนี้
(๑)
ฝ่ายช่วยอำนวยการ มีอำนาจหน้าที่ ดังนี้
(ก) งานสารบรรณ กลั่นกรองเรื่อง งานช่วยอำนวยการ
ร่างหนังสือโต้ตอบ ย่อเรื่อง ตรวจทานหนังสือ งานระเบียบแบบแผน ช่วยวางแผนและติดตามงาน
ติดต่อนัดหมาย
(ข)
ดำเนินการเกี่ยวกับพัสดุ ครุภัณฑ์ เก็บรักษาเอกสาร งานรวบรวม
ประมวลข้อมูลสถิติในเรื่องต่าง ๆ
(ค)
กำหนดวาระการประชุม รวมทั้งจัดเตรียมการประชุมและจัดทำเอกสารที่เกี่ยวข้อง จัดทำบันทึกรายงานการประชุมและรายงานอื่น
ๆ ติดตามผลการดำเนินงานตามมติที่ประชุม
(ง)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานประสานการคุ้มครองสิทธิมนุษยชน มีอำนาจหน้าที่ ดังนี้
(ก)
จัดระบบงานและดำเนินการเกี่ยวกับการรับเรื่องร้องเรียนการละเมิดสิทธิมนุษยชน
(ข)
ดำเนินการเกี่ยวกับการแก้ไขปัญหาเรื่องร้องเรียนเบื้องต้น
ระหว่างคู่กรณีที่เป็นบุคคลหรือหน่วยงานที่เกี่ยวข้อง
(ค)
ดำเนินการแจ้งผู้ร้องเรียนหรือผู้ทำการแทนภายในสามวัน นับแต่วันที่ได้รับคำร้อง
(ง)
ประสานการคุ้มครองสิทธิมนุษยชนเพื่อให้การคุ้มครองและช่วยเหลือแก่ผู้ถูกละเมิดสิทธิมนุษยชน ผู้พิทักษ์สิทธิมนุษยชน พยานบุคคล
และผู้ที่ได้รับผลกระทบ
(จ)
สืบสวน สอบสวน และตรวจสอบเพื่อหาข้อมูล
ข้อเท็จจริงและหลักฐานเกี่ยวกับเรื่องร้องเรียน
และเสนอความเห็นเพื่อประกอบการพิจารณาของคณะกรรมการสิทธิมนุษยชนแห่งชาติ
(ฉ)
ดำเนินการตามมติคณะกรรมการสิทธิมนุษยชนแห่งชาติในการส่งเรื่องต่อไปให้บุคคลหรือหน่วยงานที่เกี่ยวข้องเพื่อดำเนินการแก้ไขปัญหาเรื่องร้องเรียนและติดตามผล
(ช)
ดำเนินการแจ้งผู้ร้องเรียนหรือผู้ทำการแทนทราบ
ในกรณีที่คณะกรรมการสิทธิมนุษยชนแห่งชาติไม่รับเรื่องร้องเรียนไว้พิจารณาโดยไม่ชักช้า
(ซ)
จัดทำรายงานผลการปฏิบัติงานการคุ้มครองสิทธิมนุษยชนอย่างเป็นระบบและต่อเนื่อง
ทั้งเรื่องที่อยู่ระหว่างดำเนินการและที่ดำเนินการแล้วเสร็จ
(ฌ)
พัฒนาระบบ รูปแบบ หลักเกณฑ์และวิธีการในการดำเนินงานด้านการคุ้มครองสิทธิมนุษยชน
(ญ)
จัดระบบงานทะเบียน
และจัดเก็บข้อมูลเกี่ยวกับการคุ้มครองสิทธิมนุษยชนเพื่อประโยชน์ในการศึกษา
วิเคราะห์ และค้นคว้า
(ฎ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานตรวจสอบการละเมิดสิทธิมนุษยชน ๑ - ๔ มีอำนาจหน้าที่ ดังนี้
(ก)
ดำเนินการตรวจสอบการกระทำหรือการละเลยการกระทำอันเป็นการละเมิดสิทธิมนุษยชน
หรืออันไม่เป็นไปตามพันธกรณีระหว่างประเทศเกี่ยวกับสิทธิมนุษยชนตามที่คณะกรรมการสิทธิมนุษยชนแห่งชาติมอบหมาย
(ข)
ดำเนินการเกี่ยวกับการไกล่เกลี่ยเพื่อให้คู่กรณีทำความตกลงในการประนีประนอมและระงับข้อพิพาท
แก้ไขปัญหาการละเมิดสิทธิมนุษยชน หรือแก้ไขการปฏิบัติที่ไม่เป็นธรรม พร้อมจัดทำข้อตกลงระหว่างคู่กรณี
(ค)
สืบสวน สอบสวนเพื่อแสวงหาข้อเท็จจริง
รวบรวมพยานหลักฐานและรับฟังคำชี้แจงของผู้ที่เกี่ยวข้อง
ประกอบข้อกฎหมายเพื่อวิเคราะห์ประเด็นการละเมิดสิทธิมนุษยชนที่ร้องเรียนพร้อมทั้งจัดทำสำนวน
ความเห็น
และมาตรการการแก้ไขปัญหาการละเมิดสิทธิมนุษยชนหรือแนวทางการแก้ไขการปฏิบัติที่ไม่เป็นธรรมเพื่อประกอบการพิจารณาของคณะกรรมการสิทธิมนุษยชนแห่งชาติ
(ง)
จัดทำรายงานผลการตรวจสอบการละเมิดสิทธิมนุษยชนตามมติคณะกรรมการสิทธิมนุษยชนแห่งชาติ
และแจ้งมาตรการการแก้ไข
หรือแนวทางการแก้ไขตามรายงานผลการตรวจสอบไปยังบุคคลหรือหน่วยงานที่กระทำหรือละเลยการกระทำอันเป็นการละเมิดสิทธิมนุษยชนหรือปฏิบัติที่ไม่เป็นธรรม
พร้อมแจ้งผู้ร้องเรียนหรือผู้ทำการแทนทราบ
(จ)
เร่งรัด ติดตาม และตรวจสอบผลการดำเนินการตามมาตรการการแก้ไขปัญหาการละเมิดสิทธิมนุษยชน
หรือแนวทางการแก้ไขการปฏิบัติที่ไม่เป็นธรรมของบุคคลหรือหน่วยงานให้เกิดผลสัมฤทธิ์
(ฉ)
จัดทำความเห็นและข้อเสนอ
กรณีบุคคลหรือหน่วยงานไม่ดำเนินการตามมาตรการการแก้ไขโดยไม่มีเหตุผลอันสมควร
เสนอคณะกรรมการสิทธิมนุษยชนแห่งชาติเพื่อพิจารณาเห็นชอบให้รายงานต่อนายกรัฐมนตรีเพื่อสั่งการต่อไป
(ช)
จัดทำความเห็นและข้อเสนอ
กรณีนายกรัฐมนตรีไม่ดำเนินการหรือสั่งการให้ดำเนินการตามมาตรการการแก้ไข
เสนอคณะกรรมการสิทธิมนุษยชนแห่งชาติเพื่อพิจารณาเห็นชอบให้รายงานต่อรัฐสภาเพื่อดำเนินการต่อไป
(ซ)
จัดทำข้อมูล กรณีที่ไม่มีการดำเนินการตามมาตรการการแก้ไขการละเมิดสิทธิมนุษยชน
เพื่อเผยแพร่ให้สาธารณชนทราบตามมติคณะกรรมการสิทธิมนุษยชนแห่งชาติ
(ฌ)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติ
ด้านการตรวจสอบการละเมิดสิทธิมนุษยชน
(ญ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย

ข้อ
๗  สำนักวินิจฉัยและคดี
มีอำนาจหน้าที่ ดังนี้
(๑)
จัดระบบงานและดำเนินการเกี่ยวกับการรับคำร้องจากผู้ร้องเรียนหรือผู้เสียหาย
กรณีบทบัญญัติแห่งกฎหมายใดกระทบต่อสิทธิมนุษยชนและมีปัญหาเกี่ยวกับความชอบด้วยรัฐธรรมนูญ
กรณีกฎ คำสั่ง
หรือการกระทำอื่นใดในทางปกครองกระทบต่อสิทธิมนุษยชนและมีปัญหาเกี่ยวกับความชอบด้วยรัฐธรรมนูญหรือกฎหมาย
หรือกรณีการแก้ไขปัญหาการละเมิดสิทธิมนุษยชนเป็นส่วนรวม เพื่อเสนอเรื่องต่อศาลรัฐธรรมนูญ
ศาลปกครอง หรือฟ้องคดีต่อศาลยุติธรรมแทนผู้เสียหาย แล้วแต่กรณี
(๒)
ตรวจสอบข้อเท็จจริงและข้อกฎหมายเกี่ยวกับคำร้องของผู้ร้องเรียน
หรือคำขอของผู้เสียหายเพื่อวินิจฉัยเงื่อนไขการฟ้องคดีและมูลคดี
แล้วเสนอความเห็นต่อคณะกรรมการสิทธิมนุษยชนแห่งชาติเพื่อประกอบการพิจารณารับเรื่องไว้เสนอต่อศาลรัฐธรรมนูญ
ศาลปกครองหรือฟ้องคดีต่อศาลยุติธรรมแทนผู้เสียหาย
(๓)
สืบสวน สอบสวน รวบรวม และประมวลข้อเท็จจริง พยานหลักฐาน
ประกอบข้อกฎหมายเพื่อวินิจฉัยและจัดทำสำนวน
พร้อมความเห็นเสนอต่อคณะกรรมการสิทธิมนุษยชนแห่งชาติเพื่อพิจารณาเสนอเรื่องต่อศาลรัฐธรรมนูญ
ศาลปกครอง หรือฟ้องคดีต่อศาลยุติธรรมแทนผู้เสียหาย
(๔)
จัดทำสำนวนพร้อมด้วยความเห็นเพื่อเสนอเรื่องต่อศาลรัฐธรรมนูญ ศาลปกครอง หรือฟ้องคดีต่อศาลยุติธรรมแทนผู้เสียหาย
หรือประสานงานกับพนักงานอัยการหรือทนายความ แล้วแต่กรณี เพื่อดำเนินการแทน และวินิจฉัยดำเนินการเกี่ยวกับกระบวนการพิจารณาคดีจนกว่าคดีจะถึงที่สุด
(๕)
ดำเนินการเกี่ยวกับการไกล่เกลี่ยเพื่อประนีประนอมและระงับข้อพิพาทระหว่างคู่กรณีหรือคู่ความก่อนเสนอเรื่องต่อศาลปกครองหรือฟ้องคดีต่อศาลยุติธรรม
ตามมติคณะกรรมการสิทธิมนุษยชนแห่งชาติ พร้อมทั้งจัดทำข้อตกลงระหว่างคู่กรณีหรือคู่ความ
(๖)
ประสานการดำเนินการเกี่ยวกับการบังคับคดีตามคำพิพากษา
(๗)
ดำเนินการเกี่ยวกับคดีที่คณะกรรมการสิทธิมนุษยชนแห่งชาติ
สำนักงานคณะกรรมการสิทธิมนุษยชนแห่งชาติ ประธานกรรมการสิทธิมนุษยชนแห่งชาติ
กรรมการสิทธิมนุษยชนแห่งชาติ ข้าราชการ
หรือเจ้าหน้าที่ของสำนักงานคณะกรรมการสิทธิมนุษยชนแห่งชาติเป็นคู่กรณีหรือคู่ความในคดีที่เกิดจากการปฏิบัติหน้าที่
เว้นแต่กรณีเป็นข้อพิพาทระหว่างบุคคลภายในหน่วยงาน
(๘)
ดำเนินการเกี่ยวกับความช่วยเหลือและความร่วมมือทางวิชาการกับองค์การหรือหน่วยงานที่เกี่ยวข้องกับการพัฒนางานคดีทั้งในและต่างประเทศ
(๙)
ดำเนินการเกี่ยวกับการศึกษา ค้นคว้า จัดทำเอกสาร วารสาร
บทความทางวิชาการซึ่งเกี่ยวข้องกับงานคดีและอื่น ๆ
(๑๐)
ศึกษา วิเคราะห์เพื่อพัฒนาระบบ ระเบียบ หลักเกณฑ์ และมาตรฐานงานคดี
รวมทั้งจัดทำแผนหลักและแผนพัฒนางานคดี
(๑๑)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติด้านคดี
(๑๒)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย
ให้สำนักวินิจฉัยและคดี
แบ่งออกเป็น ๑ ฝ่าย ๔ กลุ่มงาน ดังนี้
(๑)
ฝ่ายช่วยอำนวยการ มีอำนาจหน้าที่ ดังนี้
(ก) งานสารบรรณ กลั่นกรองเรื่อง งานช่วยอำนวยการ
ร่างหนังสือโต้ตอบ ย่อเรื่อง ตรวจทานหนังสือ งานระเบียบแบบแผน
ช่วยวางแผนและติดตามงาน ติดต่อนัดหมาย
(ข)
ดำเนินการเกี่ยวกับพัสดุ ครุภัณฑ์ เก็บรักษาเอกสาร งานรวบรวม
ประมวลข้อมูลสถิติในเรื่องต่าง ๆ
(ค)
กำหนดวาระการประชุม
จัดเตรียมการประชุมและจัดทำเอกสารที่เกี่ยวข้องจัดทำบันทึกรายงานการประชุมและรายงานอื่น
ๆ ติดตามผลการดำเนินงานตามมติที่ประชุม
(ง)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานคดีรัฐธรรมนูญ มีอำนาจหน้าที่ ดังนี้
(ก)
ดำเนินการเกี่ยวกับการรับคำร้องจากผู้ร้องเรียนว่า
บทบัญญัติแห่งกฎหมายใดกระทบต่อสิทธิมนุษยชนและมีปัญหาเกี่ยวกับความชอบด้วยรัฐธรรมนูญ
(ข)
ตรวจสอบข้อเท็จจริงและข้อกฎหมายเกี่ยวกับคำร้องของผู้ร้องเรียนเพื่อวินิจฉัยเงื่อนไขการฟ้องคดีและมูลคดี
แล้วเสนอความเห็นต่อคณะกรรมการสิทธิมนุษยชนแห่งชาติเพื่อประกอบการพิจารณารับเรื่องไว้เสนอต่อศาลรัฐธรรมนูญ
(ค)
สืบสวน สอบสวน รวบรวม และประมวลข้อเท็จจริง
พยานหลักฐานประกอบข้อกฎหมายเพื่อวินิจฉัยและจัดทำสำนวน
พร้อมความเห็นเสนอต่อคณะกรรมการสิทธิมนุษยชนแห่งชาติเพื่อพิจารณาเสนอเรื่องต่อศาลรัฐธรรมนูญ
(ง)
จัดทำสำนวนพร้อมด้วยความเห็นเสนอต่อศาลรัฐธรรมนูญ
และวินิจฉัยดำเนินการเกี่ยวกับกระบวนการพิจารณาคดีจนกว่าคดีจะถึงที่สุด
(จ)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติด้านคดีรัฐธรรมนูญ
(ฉ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานคดีปกครอง มีอำนาจหน้าที่ ดังนี้
(ก)
ดำเนินการเกี่ยวกับการรับคำร้องจากผู้ร้องเรียนว่า กฎ คำสั่ง
หรือการกระทำอื่นใดในทางปกครองกระทบต่อสิทธิมนุษยชนและมีปัญหาเกี่ยวกับความชอบด้วยรัฐธรรมนูญหรือกฎหมาย
(ข)
ตรวจสอบข้อเท็จจริงและข้อกฎหมายเกี่ยวกับคำร้องของผู้ร้องเรียนเพื่อวินิจฉัยเงื่อนไขการฟ้องคดีและมูลคดี
แล้วเสนอความเห็นต่อคณะกรรมการสิทธิมนุษยชนแห่งชาติเพื่อประกอบการพิจารณารับเรื่องไว้เสนอต่อศาลปกครอง
(ค)
สืบสวน สอบสวน รวบรวมและประมวลข้อเท็จจริง พยานหลักฐาน
ประกอบข้อกฎหมายเพื่อวินิจฉัยและจัดทำสำนวน
พร้อมความเห็นเสนอต่อคณะกรรมการสิทธิมนุษยชนแห่งชาติเพื่อพิจารณาเสนอเรื่องต่อศาลปกครอง
(ง)
จัดทำสำนวนพร้อมด้วยความเห็นเสนอต่อศาลปกครอง หรือประสานงานกับพนักงานอัยการ
หรือทนายความ แล้วแต่กรณี เพื่อดำเนินการแทน
และวินิจฉัยดำเนินการเกี่ยวกับกระบวนการพิจารณาคดีจนกว่าคดีจะถึงที่สุด
(จ)
ดำเนินการเกี่ยวกับการไกล่เกลี่ยและระงับข้อพิพาทระหว่างคู่กรณีก่อนเสนอเรื่องต่อศาลปกครอง
ตามมติคณะกรรมการสิทธิมนุษยชนแห่งชาติ พร้อมทั้งจัดทำข้อตกลงระหว่างคู่กรณี
(ฉ)
ดำเนินการเกี่ยวกับคดีที่คณะกรรมการสิทธิมนุษยชนแห่งชาติ
สำนักงานคณะกรรมการสิทธิมนุษยชนแห่งชาติ ประธานกรรมการสิทธิมนุษยชนแห่งชาติ
กรรมการสิทธิมนุษยชนแห่งชาติ ข้าราชการ
หรือเจ้าหน้าที่ของสำนักงานคณะกรรมการสิทธิมนุษยชนแห่งชาติเป็นคู่กรณีในคดีที่เกิดจากการปฏิบัติหน้าที่และอยู่ในเขตอำนาจของศาลปกครอง
เว้นแต่เป็นกรณีข้อพิพาทระหว่างบุคคลภายในหน่วยงาน
(ช)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติ ด้านคดีปกครอง
(ซ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๔)
กลุ่มงานคดียุติธรรม มีอำนาจหน้าที่ ดังนี้
(ก)
ดำเนินการเกี่ยวกับการรับคำขอจากผู้เสียหายที่ร้องขอให้แก้ไขปัญหาการละเมิดสิทธิมนุษยชนเป็นส่วนรวม
(ข)
ตรวจสอบข้อเท็จจริงและข้อกฎหมายเกี่ยวกับคำขอของผู้เสียหาย เพื่อวินิจฉัยเงื่อนไขการฟ้องคดีและมูลคดี
แล้วเสนอความเห็นต่อคณะกรรมการสิทธิมนุษยชนแห่งชาติเพื่อประกอบการพิจารณารับเรื่องไว้ฟ้องคดีต่อศาลยุติธรรมแทนผู้เสียหาย
(ค)
สืบสวน สอบสวน รวบรวมและประมวลข้อเท็จจริง พยานหลักฐาน
ประกอบข้อกฎหมายเพื่อวินิจฉัยและจัดทำสำนวน พร้อมความเห็นเสนอต่อคณะกรรมการสิทธิมนุษยชนแห่งชาติเพื่อพิจารณาฟ้องคดีต่อศาลยุติธรรมแทนผู้เสียหาย
(ง)
จัดทำสำนวนเพื่อฟ้องคดีต่อศาลยุติธรรมแทนผู้เสียหาย
หรือประสานงานกับพนักงานอัยการหรือทนายความ แล้วแต่กรณี เพื่อดำเนินการแทน
และวินิจฉัยดำเนินการเกี่ยวกับกระบวนการพิจารณาคดีจนกว่าคดีจะถึงที่สุด
(จ)
ดำเนินการเกี่ยวกับการไกล่เกลี่ยเพื่อประนีประนอมและระงับข้อพิพาทระหว่างคู่ความก่อนฟ้องคดีต่อศาลยุติธรรม
ตามมติคณะกรรมการสิทธิมนุษยชนแห่งชาติ พร้อมทั้งจัดทำข้อตกลงระหว่างคู่ความ
(ฉ)
ดำเนินการเกี่ยวกับคดีที่คณะกรรมการสิทธิมนุษยชนแห่งชาติ
สำนักงานคณะกรรมการสิทธิมนุษยชนแห่งชาติ ประธานกรรมการสิทธิมนุษยชนแห่งชาติ
กรรมการสิทธิมนุษยชนแห่งชาติ ข้าราชการ
หรือเจ้าหน้าที่ของสำนักงานคณะกรรมการสิทธิมนุษยชนแห่งชาติเป็นคู่ความในคดีที่เกิดจากการปฏิบัติหน้าที่และอยู่ในเขตอำนาจของศาลยุติธรรม
เว้นแต่กรณีเป็นข้อพิพาทระหว่างบุคคลภายในองค์กร
(ช)
ปฏิบัติงานในฐานะฝ่ายเลขานุการของคณะกรรมการสิทธิมนุษยชนแห่งชาติด้านคดียุติธรรม
(ซ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๕)
กลุ่มงานประสานบังคับคดีและพัฒนางานคดี มีอำนาจหน้าที่ ดังนี้
(ก)
ประสานการดำเนินการเกี่ยวกับการบังคับคดีตามคำพิพากษา
(ข) ศึกษา
และวิเคราะห์เพื่อพัฒนาระบบการไกล่เกลี่ยข้อพิพาทและประนอมข้อพิพาท
(ค)
ดำเนินการเกี่ยวกับความช่วยเหลือและความร่วมมือทางวิชาการกับองค์การ
หรือหน่วยงานที่เกี่ยวข้องกับการพัฒนางานคดีทั้งในและต่างประเทศ
(ง)
ดำเนินการเกี่ยวกับการศึกษา ค้นคว้า จัดทำเอกสาร วารสาร บทความทางวิชาการ
ซึ่งเกี่ยวข้องกับงานคดีและอื่น ๆ
(จ)
ดำเนินการเกี่ยวกับการศึกษา วิเคราะห์เพื่อพัฒนาระบบ ระเบียบ
หลักเกณฑ์และมาตรฐานงานคดี รวมทั้งการจัดทำแผนหลักและแผนพัฒนางานคดี
(ฉ)
จัดระบบงานและงานทะเบียนคดี รวบรวม ประมวลผล
จัดเก็บสำนวนคดีและเอกสารอื่นที่เกี่ยวข้อง รวมถึงการเก็บรักษา
(ช)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๘  สำนักวิจัยและวิชาการ มีอำนาจหน้าที่
ดังนี้
(๑)
ศึกษา วิเคราะห์ วิจัย เสนอแนะ
และพัฒนาองค์ความรู้ด้านสิทธิมนุษยชนรวมทั้งกำหนดโจทย์การศึกษาวิจัยให้สอดคล้องกับแผนยุทธศาสตร์และข้อเสนอแนะของคณะกรรมการสิทธิมนุษยชนแห่งชาติ
พร้อมจัดทำแผนงานการศึกษาวิจัยประจำปี ตลอดจนบริหารจัดการงานศึกษาวิจัยให้มีประสิทธิภาพ
(๒)
ค้นคว้า รวบรวม ประมวลข้อมูล จัดหมวดหมู่สารสนเทศเป็นความรู้
และนำความรู้ที่ได้ไปสื่อสารด้วยกระบวนการแลกเปลี่ยนเรียนรู้ร่วมกันเพื่อให้เกิดองค์ความรู้ไปใช้ประโยชน์ในงานด้วยวิธีการและกลยุทธ์อันหลากหลาย
(๓)
นำผลการศึกษาวิจัยไปขับเคลื่อนทางวิชาการและสังคม
เพื่อให้เกิดการพัฒนาวัฒนธรรมและวิถีชีวิตสิทธิมนุษยชน
รวมถึงจัดทำข้อเสนอแนะเชิงนโยบาย
(๔)
จัดทำรายงานประจำปีเพื่อประเมินสถานการณ์ด้านสิทธิมนุษยชนภายในประเทศ
(๕)
ติดตาม ตรวจสอบและประเมินผลการศึกษาวิจัยตามแผนงานการศึกษาวิจัยประจำปีและแผนงานโครงการประจำปี
พร้อมจัดทำรายงานการศึกษาวิจัยและผลงานการศึกษาวิจัยประจำปี
(๖)
ศึกษา ค้นคว้า และสังเคราะห์ในการริเริ่มเสนอนโยบาย มาตรการ
กฎหมายและกลไกในการปกป้อง คุ้มครองสิทธิมนุษยชนที่ควรมีขึ้นใหม่
หรือเสนอแนะให้มีการปรับปรุงแก้ไขเรื่องที่มีอยู่แล้วซึ่งขัดต่อหลักสิทธิมนุษยชน
(๗)
รวบรวม ประมวลข้อมูลทางวิชาการเกี่ยวกับงานสิทธิมนุษยชน ตำรา รายงาน การศึกษาวิจัย
บทความ คำพิพากษาของศาล คำวินิจฉัยขององค์กรต่าง ๆ ตามกฎหมาย และเอกสารอื่น ๆ
เพื่อการค้นคว้าอ้างอิง และนำมาวิเคราะห์และจัดทำเป็นฐานข้อมูลในระบบสารสนเทศให้เหมาะสมแก่สภาพการใช้ประโยชน์ทั้งภายในส่วนราชการและให้บริการ
(๘)
ประมวลศึกษา วิเคราะห์
และติดตามประเมินผลเกี่ยวกับการดำเนินการตามข้อเสนอแนะนโยบาย มาตรการ กฎหมาย
กฎและแนวปฏิบัติของหน่วยงานของรัฐพร้อมความเห็นและข้อเสนอแนะ
เพื่อการปรับปรุงและพัฒนา
(๙)
พัฒนาระบบและเครือข่ายข้อมูลและสารสนเทศ เพื่อการบริหารงานและการบริการ
(๑๐) ดำเนินการเกี่ยวกับงานห้องสมุด หอจดหมายเหตุ
และงานอนุรักษ์เอกสารต่าง ๆ
(๑๑)
ดำเนินการเกี่ยวกับกฎหมายข้อมูลข่าวสารของราชการและกฎหมายอื่นที่เกี่ยวข้อง
(๑๒)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย
ให้สำนักวิจัยและวิชาการ
แบ่งออกเป็น ๑ ฝ่าย ๓ กลุ่มงาน ดังนี้
(๑)
ฝ่ายช่วยอำนวยการ มีอำนาจหน้าที่ ดังนี้
(ก) งานสารบรรณ กลั่นกรองเรื่อง งานช่วยอำนวยการ
ร่างหนังสือโต้ตอบ ย่อเรื่อง ตรวจทานหนังสือ งานระเบียบแบบแผน
ช่วยวางแผนและติดตามงาน ติดต่อนัดหมาย
(ข)
ดำเนินการเกี่ยวกับพัสดุ ครุภัณฑ์ เก็บรักษาเอกสาร งานรวบรวม
ประมวลข้อมูลสถิติในเรื่องต่าง ๆ
(ค)
กำหนดวาระการประชุม รวมทั้งจัดเตรียมการประชุมและจัดทำเอกสารที่เกี่ยวข้อง จัดทำบันทึกรายงานการประชุมและรายงานอื่น
ๆ ติดตามผลการดำเนินงานตามมติที่ประชุม
(ง)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานวิจัยสิทธิมนุษยชน มีอำนาจหน้าที่ ดังนี้
(ก)
ศึกษา วิเคราะห์ วิจัย และพัฒนาองค์ความรู้ด้านสิทธิมนุษยชน รวมทั้งกำหนดโจทย์การศึกษาวิจัยให้สอดคล้องกับแผนยุทธศาสตร์และข้อเสนอแนะของคณะกรรมการสิทธิมนุษยชนแห่งชาติ
พร้อมจัดทำแผนงานการศึกษาวิจัยประจำปี
ตลอดจนบริหารจัดการงานศึกษาวิจัยให้มีประสิทธิภาพ
(ข)
ค้นคว้า รวบรวม ประมวลข้อมูล จัดหมวดหมู่สารสนเทศเป็นความรู้ และนำความรู้ที่ได้ไปสื่อสารด้วยกระบวนการแลกเปลี่ยนเรียนรู้ร่วมกันเพื่อให้เกิดองค์ความรู้ไปใช้ประโยชน์ในงาน
ด้วยวิธีการและกลยุทธ์อันหลากหลาย
(ค)
นำผลการศึกษาวิจัยไปขับเคลื่อนทางวิชาการและสังคม
เพื่อให้เกิดการพัฒนาวัฒนธรรมและวิถีชีวิตสิทธิมนุษยชน รวมถึงจัดทำข้อเสนอแนะเชิงนโยบาย
(ง)
จัดทำรายงานประจำปีเพื่อประเมินสถานการณ์ด้านสิทธิมนุษยชนภายในประเทศโดยปฏิบัติงานในฐานะฝ่ายเลขานุการขององค์กรกลุ่มในการจัดทำรายงาน
(จ)
ประสานความร่วมมือด้านการศึกษาวิจัยกับบุคคล องค์การ หรือหน่วยงานที่เกี่ยวข้อง
รวมทั้งเสนอแนะการศึกษาวิจัยที่เกี่ยวข้อง
หาแหล่งเงินทุนและแหล่งศึกษาวิจัยทั้งในและต่างประเทศ
(ฉ)
ติดตาม
ตรวจสอบและประเมินผลการศึกษาวิจัยตามแผนงานการศึกษาวิจัยประจำปีและแผนงานโครงการประจำปี
พร้อมจัดทำรายงานการศึกษาวิจัยและผลงานการศึกษาวิจัยประจำปี
(ช)
ให้คำปรึกษา แนะนำ ช่วยเหลือ และสนับสนุนด้านการศึกษาวิจัย
(ซ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานพัฒนานโยบายและมาตรการ มีอำนาจหน้าที่ ดังนี้
(ก)
ศึกษา ค้นคว้า และสังเคราะห์ในการริเริ่มเสนอนโยบาย มาตรการ กฎหมาย กฎ และกลไกในการปกป้องคุ้มครองสิทธิมนุษยชนที่ควรมีขึ้นใหม่
หรือเสนอแนะให้มีการปรับปรุงแก้ไขเรื่องที่มีอยู่แล้วซึ่งขัดต่อหลักสิทธิมนุษยชน
(ข)
ศึกษา ตรวจสอบ
และวิเคราะห์ข้อมูลทางวิชาการเพื่อเสนอแนะให้มีกฎหมายอนุวัตรการรองรับพันธกรณีระหว่างประเทศเกี่ยวกับสิทธิมนุษยชนที่ประเทศไทยเป็นภาคี
(ค)
เสนอแนะให้มีการศึกษาวิจัยเกี่ยวกับนโยบาย มาตรการ กฎหมาย
กฎและแนวปฏิบัติของหน่วยงานของรัฐให้ทันต่อพัฒนาการด้านสิทธิมนุษยชน โดยการศึกษา
ตรวจสอบ และวิเคราะห์เกี่ยวกับสภาพของกฎหมายที่ใช้บังคับอยู่ในปัจจุบัน
และกฎหมายที่จะจัดให้มีขึ้นใหม่
(ง)
รวบรวม ประมวลข้อมูลทางวิชาการเกี่ยวกับงานสิทธิมนุษยชน ตำรา รายงาน การศึกษาวิจัย
บทความ คำพิพากษาของศาล คำวินิจฉัยขององค์กรต่าง ๆ ตามกฎหมาย และเอกสารอื่น ๆ
เพื่อการค้นคว้าอ้างอิง
นำมาวิเคราะห์และจัดทำเป็นฐานข้อมูลในระบบสารสนเทศให้เหมาะสมแก่สภาพการใช้ประโยชน์
ทั้งภายในส่วนราชการและให้บริการ
(จ)
ประมวลศึกษา วิเคราะห์
และติดตามประเมินผลเกี่ยวกับการดำเนินการตามข้อเสนอแนะนโยบาย มาตรการ กฎหมาย กฎ
และแนวปฏิบัติของหน่วยงานของรัฐพร้อมความเห็นและข้อเสนอแนะเพื่อการปรับปรุงและพัฒนา
(ฉ)
ให้คำปรึกษา แนะนำ ความเห็นและช่วยเหลือเกี่ยวกับการกำหนดนโยบายมาตรการ กฎหมาย กฎ
และแนวปฏิบัติของหน่วยงานของรัฐ
(ช)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๔)
กลุ่มงานข้อมูลและสารสนเทศ มีอำนาจหน้าที่ ดังนี้
(ก)
วางแผนและกำหนดแนวทางเพื่อพัฒนาระบบเทคโนโลยีสารสนเทศ ระบบสารสนเทศ
และเครือข่ายสารสนเทศ รวมถึงการสื่อสาร
(ข)
จัดทำแผนแม่บท
และแผนปฏิบัติการประจำปีด้านเทคโนโลยีสารสนเทศให้สอดคล้องกับมาตรฐานกลาง
นโยบายเทคโนโลยีสารสนเทศและการสื่อสารของประเทศ
(ค)
จัดระบบการสำรวจ รวบรวม ประมวล จัดเก็บและควบคุมดูแลการใช้ประโยชน์ข้อมูลและสารสนเทศ
รวมถึงการให้บริการ
(ง)
ดูแลและพัฒนาระบบเครือข่ายสารสนเทศเพื่อใช้ในการบริหารงานและให้บริการแก่ส่วนราชการในสังกัด
(จ)
พัฒนาระบบฐานข้อมูล รวมทั้งเป็นศูนย์บริการข้อมูลและสารสนเทศด้านสิทธิมนุษยชน
(ฉ)
ดำเนินการบริหารจัดการระบบเทคโนโลยีสารสนเทศ ข้อมูล
สารสนเทศและระบบเครือข่ายสื่อสารสารสนเทศระหว่างส่วนราชการ
(ช)
ดำเนินการเกี่ยวกับงานห้องสมุด หอจดหมายเหตุ และงานอนุรักษ์เอกสารต่าง ๆ
(ซ)
จัดระบบงานและให้บริการข้อมูลข่าวสารของราชการตามกฎหมายข้อมูลข่าวสารของราชการและกฎหมายอื่นที่เกี่ยวข้อง
(ฌ)
ให้คำปรึกษา แนะนำ และช่วยเหลืองานด้านเทคโนโลยีสารสนเทศ ข้อมูลและสารสนเทศ
รวมถึงการสื่อสาร
(ญ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๙ 
สำนักส่งเสริมและประสานงานเครือข่าย มีอำนาจหน้าที่ ดังนี้
(๑)
ส่งเสริมและสนับสนุนกระบวนการเรียนรู้สิทธิมนุษยชนศึกษา
เพื่อสร้างความตระหนักและจิตสำนึกตามหลักสิทธิมนุษยชน
(๒)
ส่งเสริมและสนับสนุนให้เกิดความร่วมมือ
การเคารพและการปฏิบัติตามหลักสิทธิมนุษยชนของทุกภาคส่วนในสังคม
(๓)
ส่งเสริม สนับสนุน และผลักดันให้เกิดการคุ้มครองและพิทักษ์สิทธิมนุษยชน
รวมถึงส่งเสริมวัฒนธรรมและวิถีชีวิตสิทธิมนุษยชนในสังคมไทย
(๔)
พัฒนามาตรการและกลไก เพื่อให้เป็นมาตรฐานในการปกป้อง
คุ้มครองและพิทักษ์สิทธิมนุษยชนโดยการมีส่วนร่วมของประชาชน
(๕)
ประสานการพัฒนาระบบเครือข่ายด้านสิทธิมนุษยชนกับหน่วยงานภาครัฐ ภาคเอกชน ชุมชน
ท้องถิ่น และภาคประชาสังคม
และสนับสนุนให้ประชาชนมีส่วนร่วมเป็นเครือข่ายในการส่งเสริมและคุ้มครองสิทธิมนุษยชน
(๖)
ประสานการพัฒนาระบบและวิธีการทำงานในลักษณะการมีส่วนร่วมขององค์กรเครือข่ายด้านสิทธิมนุษยชนในการส่งเสริมและคุ้มครองสิทธิมนุษยชน
(๗)
เสริมสร้างและพัฒนาความเข้มแข็งร่วมกับองค์กรเครือข่ายด้านสิทธิมนุษยชนและการรวมกลุ่มของเครือข่ายเพื่อส่งเสริมและคุ้มครองสิทธิมนุษยชน
รวมทั้งกลไกเครือข่ายในการติดตามเฝ้าระวังและตรวจสอบการละเมิดสิทธิมนุษยชน
(๘)
ส่งเสริมและสนับสนุนบทบาท ภารกิจและกิจกรรมขององค์กรเครือข่ายด้านสิทธิมนุษยชน
(๙)
ดำเนินการเกี่ยวกับการสื่อสารสาธารณะเพื่อสร้างความรู้
ความเข้าใจและเห็นคุณค่าการเคารพและการปฏิบัติตามหลักสิทธิมนุษยชน
(๑๐)
ติดตาม ประมวลและวิเคราะห์ข่าว บทความ และข่าวสารต่าง ๆ
ที่เกี่ยวข้องกับคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
ต่อบทบาท ภารกิจ รวมถึงภาพลักษณ์องค์กร
ตลอดจนชี้แจงทำความเข้าใจและให้ข้อมูลแก่สื่อมวลชน
(๑๑)
เสริมสร้างความสัมพันธ์และความเข้าใจอันดีแก่สาธารณชนในบทบาท
ภารกิจและกิจกรรมของคณะกรรมการสิทธิมนุษยชนแห่งชาติ
(๑๒)
พัฒนาองค์ความรู้ การปรับเปลี่ยนเจตคติ
เผยแพร่ความรู้ด้านสิทธิมนุษยชนให้แก่หน่วยงานภาครัฐ ภาคเอกชน ชุมชน ท้องถิ่น
ภาคประชาสังคม และประชาชน ตลอดจนสื่อมวลชน
(๑๓)
ผลิตสื่อ รณรงค์ และเผยแพร่ความรู้ด้านสิทธิมนุษยชน
(๑๔)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
ให้สำนักส่งเสริมและประสานงานเครือข่าย
แบ่งออกเป็น ๑ ฝ่าย ๓ กลุ่มงาน ดังนี้
(๑)
ฝ่ายช่วยอำนวยการ มีอำนาจหน้าที่ ดังนี้
(ก) งานสารบรรณ กลั่นกรองเรื่อง งานช่วยอำนวยการ
ร่างหนังสือโต้ตอบ ย่อเรื่อง ตรวจทานหนังสือ งานระเบียบแบบแผน
ช่วยวางแผนและติดตามงาน ติดต่อนัดหมาย
(ข)
ดำเนินการเกี่ยวกับพัสดุ ครุภัณฑ์ เก็บรักษาเอกสาร งานรวบรวม
ประมวลข้อมูลสถิติในเรื่องต่าง ๆ
(ค)
กำหนดวาระการประชุม รวมทั้งจัดเตรียมการประชุมและจัดทำเอกสารที่เกี่ยวข้อง จัดทำบันทึกรายงานการประชุมและรายงานอื่น
ๆ ติดตามผลการดำเนินงานตามมติที่ประชุม
(ง)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานส่งเสริมสิทธิมนุษยชน มีอำนาจหน้าที่ ดังนี้
(ก)
ดำเนินการเกี่ยวกับงานด้านสิทธิมนุษยชนศึกษา ทั้งในและนอกระบบการศึกษาและการศึกษาตามอัธยาศัย
ตลอดจนสร้างกระบวนการเรียนรู้ร่วมกัน พัฒนาองค์ความรู้ด้านสิทธิมนุษยชน
ให้เกิดความตระหนัก เห็นคุณค่าและเคารพศักดิ์ศรีความเป็นมนุษย์
(ข)
ส่งเสริมและสนับสนุนให้เกิดความร่วมมือการเคารพและการปฏิบัติตามหลักสิทธิมนุษยชนในทุกภาคส่วนในสังคม
(ค)
ส่งเสริม สนับสนุนและผลักดันให้เกิดการคุ้มครองและพิทักษ์สิทธิมนุษยชน
รวมถึงส่งเสริมวัฒนธรรมและวิถีชีวิตสิทธิมนุษยชนในสังคมไทย
(ง)
พัฒนามาตรการและกลไก
เพื่อให้เป็นมาตรฐานในการปกป้องคุ้มครองและพิทักษ์สิทธิมนุษยชนโดยมีส่วนร่วมของประชาชน
(จ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานประสานงานเครือข่าย มีอำนาจหน้าที่ ดังนี้
(ก)
ประสานการพัฒนาระบบเครือข่ายด้านสิทธิมนุษยชนกับหน่วยงานภาครัฐ ภาคเอกชน ชุมชน
ท้องถิ่น และภาคประชาสังคม และสนับสนุนให้ประชาชนมีส่วนร่วมเป็นเครือข่ายในการส่งเสริมและคุ้มครองสิทธิมนุษยชน
(ข)
ประสานการพัฒนาระบบและวิธีการทำงานในลักษณะการมีส่วนร่วมขององค์กรเครือข่ายด้านสิทธิมนุษยชนในการส่งเสริมและคุ้มครองสิทธิมนุษยชน
(ค)
เสริมสร้างและพัฒนาความเข้มแข็งร่วมกับองค์กรเครือข่ายด้านสิทธิมนุษยชนและการรวมกลุ่มของเครือข่ายเพื่อส่งเสริมและคุ้มครองสิทธิมนุษยชน
รวมทั้งกลไกเครือข่ายในการติดตาม เฝ้าระวังและตรวจสอบการละเมิดสิทธิมนุษยชน
(ง)
ส่งเสริมและสนับสนุนบทบาท ภารกิจและกิจกรรมขององค์กรเครือข่ายด้านสิทธิมนุษยชน
(จ)
จัดทำและพัฒนาระบบฐานข้อมูลเครือข่ายองค์กรด้านสิทธิมนุษยชน
เพื่อส่งเสริมและสนับสนุนความร่วมมือด้านสิทธิมนุษยชน
(ฉ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๔)
กลุ่มงานสารนิเทศ มีอำนาจหน้าที่ ดังนี้
(ก)
ดำเนินการเกี่ยวกับการสื่อสารสาธารณะ เพื่อสร้างความรู้
ความเข้าใจและเห็นคุณค่าการเคารพและการปฏิบัติตามหลักสิทธิมนุษยชน
(ข)
ติดตาม ประมวลและวิเคราะห์ข่าว บทความ และข่าวสารต่าง ๆ
ที่เกี่ยวข้องกับคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติต่อบทบาท
ภารกิจ รวมถึงภาพลักษณ์องค์กร ตลอดจนชี้แจงทำความเข้าใจและให้ข้อมูลแก่สื่อมวลชน
(ค)
เสริมสร้างความสัมพันธ์และความเข้าใจอันดีแก่สาธารณชนในบทบาท
ภารกิจและกิจกรรมของคณะกรรมการสิทธิมนุษยชนแห่งชาติ
(ง)
พัฒนาองค์ความรู้ การปรับเปลี่ยนเจตคติ เผยแพร่ความรู้ด้านสิทธิมนุษยชนให้แก่หน่วยงานภาครัฐ
ภาคเอกชน ชุมชน ท้องถิ่น ภาคประชาสังคม และประชาชน ตลอดจนสื่อมวลชน
(จ)
เผยแพร่มาตรการการแก้ไขปัญหาการละเมิดสิทธิมนุษยชน หรือแนวทางการแก้ไข
การปฏิบัติที่ไม่เป็นธรรมให้สาธารณชนทราบ ตามมติของคณะกรรมการสิทธิมนุษยชนแห่งชาติ
(ฉ)
ผลิตสื่อ รณรงค์ และเผยแพร่ความรู้ด้านสิทธิมนุษยชน
(ช)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๑๐  สำนักสิทธิมนุษยชนระหว่างประเทศ
มีอำนาจหน้าที่ ดังนี้
(๑)
สนับสนุนบทบาทและภารกิจของคณะกรรมการสิทธิมนุษยชนแห่งชาติ
และสำนักงานคณะกรรมการสิทธิมนุษยชนแห่งชาติในด้านการต่างประเทศ
(๒)
ศึกษาและจัดทำข้อเสนอแนะด้านนโยบายและมาตรการความร่วมมือระหว่างประเทศด้านสิทธิมนุษยชน
(๓)
ติดต่อประสานความร่วมมือด้านสิทธิมนุษยชนกับองค์การสหประชาชาติ
สถาบันสิทธิมนุษยชนแห่งชาติของประเทศต่าง ๆ องค์การระหว่างประเทศ
องค์กรภาครัฐและเอกชน ตลอดจนสถานเอกอัครราชทูต สถานกงสุล
องค์การระหว่างประเทศที่ประจำอยู่ในประเทศไทย
(๔)
ศึกษา วิเคราะห์และรายงานสถานการณ์
ตลอดจนความเคลื่อนไหวที่เกี่ยวกับสิทธิมนุษยชนที่สำคัญ
หรือมีผลกระทบต่อสิทธิมนุษยชนในประเทศและภูมิภาค
(๕)
ประสานและพัฒนาเครือข่ายความร่วมมือด้านสิทธิมนุษยชนที่สำคัญ
ทั้งในระดับระหว่างประเทศและระดับภูมิภาค เช่น
ความร่วมมือด้านสิทธิมนุษยชนกับสหประชาชาติ
ความร่วมมือระหว่างสถาบันสิทธิมนุษยชนแห่งชาติในระดับระหว่างประเทศ
ระดับภูมิภาคเอเชีย  แปซิฟิก ภูมิภาคเอเชียตะวันออกเฉียงใต้ และกลไกต่าง ๆ
ด้านสิทธิมนุษยชนของอาเซียน เป็นต้น
(๖)
ศึกษาและวิเคราะห์ข้อมูลเพื่อประโยชน์ในการจัดทำรายงานสถานการณ์
พร้อมข้อเสนอแนะในการปฏิบัติตามพันธกรณีระหว่างประเทศเกี่ยวกับสิทธิมนุษยชนที่ประเทศไทยเป็นภาคี
(๗)
ศึกษาและวิเคราะห์ข้อมูลเพื่อให้ข้อเสนอแนะในการเข้าเป็นภาคีสนธิสัญญาด้านสิทธิมนุษยชน
(๘)
ศึกษาและเผยแพร่พันธกรณีและมาตรฐานสิทธิมนุษยชนระหว่างประเทศต่าง ๆ
ตลอดจนกลไกในการดำเนินงาน
เพื่อเป็นประโยชน์ในการส่งเสริมและคุ้มครองสิทธิมนุษยชนภายในประเทศ
(๙)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
ให้สำนักสิทธิมนุษยชนระหว่างประเทศ
แบ่งออกเป็น ๑ ฝ่าย ๓ กลุ่มงาน ดังนี้
(๑)
ฝ่ายช่วยอำนวยการ มีอำนาจหน้าที่ ดังนี้
(ก) งานสารบรรณ กลั่นกรองเรื่อง งานช่วยอำนวยการ
ร่างหนังสือโต้ตอบ ย่อเรื่อง ตรวจทานหนังสือ งานระเบียบแบบแผน
ช่วยวางแผนและติดตามงาน ติดต่อนัดหมาย จัดงานรับรองและงานพิธีต่าง ๆ
(ข)
ดำเนินการเกี่ยวกับพัสดุ ครุภัณฑ์ เก็บรักษาเอกสาร งานรวบรวม
ประมวลข้อมูลสถิติในเรื่องต่าง ๆ
(ค)
กำหนดวาระการประชุม รวมทั้งจัดเตรียมการประชุมและจัดทำเอกสารที่เกี่ยวข้อง จัดทำบันทึกรายงานการประชุมและรายงานอื่น
ๆ ติดตามผลการดำเนินงานตามมติที่ประชุม
(ง)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๒)
กลุ่มงานสนับสนุนกิจการต่างประเทศ มีอำนาจหน้าที่ ดังนี้
(ก)
ศึกษา วิเคราะห์และรายงานสถานการณ์
ตลอดจนความเคลื่อนไหวที่เกี่ยวกับสิทธิมนุษยชนที่สำคัญ
หรือมีผลกระทบต่อสิทธิมนุษยชนในประเทศและภูมิภาค
(ข)
ประสานงานและเตรียมการสำหรับการประชุมหรือการพบหารือทั่วไปกับบุคคล
หรือผู้แทนองค์กรจากต่างประเทศ รวมถึงการจัดทำข้อมูลประกอบการประชุมหรือการพบหารือและการสรุปผล
(ค)
ประสานงานเกี่ยวกับข้อร้องเรียนจากบุคคลหรือองค์กรจากต่างประเทศเกี่ยวกับการละเมิดสิทธิมนุษยชน
(ง)
จัดทำร่างหนังสือโต้ตอบทั่วไป อำนวยการแปลหรือสรุปเอกสารสำคัญ จัดล่ามแปลภาษา
(จ)
เตรียมการเดินทางและอำนวยความสะดวก รวมทั้งการจัดทำหนังสือเดินทาง
การตรวจลงตราหนังสือเดินทางแก่คณะกรรมการสิทธิมนุษยชนแห่งชาติ
และบุคลากรของสำนักงานคณะกรรมการสิทธิมนุษยชนแห่งชาติที่เดินทางไปปฏิบัติหน้าที่ในต่างประเทศ
(ฉ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๓)
กลุ่มงานความร่วมมือระหว่างประเทศ มีอำนาจหน้าที่ ดังนี้
(ก)
ศึกษาและจัดทำข้อเสนอแนะด้านนโยบายและมาตรการความร่วมมือระหว่างประเทศด้านสิทธิมนุษยชน
(ข)
ประสานและพัฒนาเครือข่ายความร่วมมือด้านสิทธิมนุษยชนที่สำคัญทั้งในระดับระหว่างประเทศและระดับภูมิภาค
เช่น ความร่วมมือด้านสิทธิมนุษยชนกับสหประชาชาติ
ความร่วมมือระหว่างสถาบันสิทธิมนุษยชนแห่งชาติในระดับระหว่างประเทศ
ระดับภูมิภาคเอเชีย  แปซิฟิก ภูมิภาคเอเชียตะวันออกเฉียงใต้ และกลไกต่าง ๆ
ด้านสิทธิมนุษยชนของอาเซียน เป็นต้น
(ค)
ประสานงาน จัดเตรียมข้อมูลสำหรับการประชุม การสัมมนากับเครือข่ายความร่วมมือ
รวมทั้งปฏิบัติหน้าที่เลขานุการคณะที่เข้าร่วมประชุม
จัดทำสรุปผลการประชุมตลอดจนนำผลการประชุมมาเผยแพร่หรือดำเนินการให้เกิดผลในทางปฏิบัติตามความเหมาะสม
(ง)
สนับสนุนและประสานงานในการสร้างเครือข่ายกับองค์กรภาครัฐ และภาคเอกชนเพื่อส่งเสริมและคุ้มครองสิทธิมนุษยชนในระดับประเทศ
ระดับภูมิภาค และระดับสากล
(จ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย
(๔)
กลุ่มงานพันธกรณีและมาตรฐานสิทธิมนุษยชนระหว่างประเทศ มีอำนาจหน้าที่ ดังนี้
(ก)
ศึกษาและวิเคราะห์พันธกรณีและมาตรฐานสิทธิมนุษยชนระหว่างประเทศในประเด็นต่าง ๆ
เพื่อสนับสนุนการปฏิบัติงานของคณะกรรมการสิทธิมนุษยชนแห่งชาติและสำนักงานคณะกรรมการสิทธิมนุษยชนแห่งชาติ
(ข)
ศึกษาและวิเคราะห์ข้อมูลเพื่อให้ข้อเสนอแนะในการเข้าเป็นภาคีสนธิสัญญาด้านสิทธิมนุษยชน
(ค)
ศึกษาและวิเคราะห์ข้อมูลเพื่อประโยชน์ในการจัดทำรายงานสถานการณ์
พร้อมข้อเสนอแนะในการปฏิบัติตามพันธกรณีระหว่างประเทศเกี่ยวกับสิทธิมนุษยชนที่ประเทศไทยเป็นภาคี
(ง)
ศึกษาและเผยแพร่พันธกรณีและมาตรฐานสิทธิมนุษยชนระหว่างประเทศต่าง ๆ
ตลอดจนกลไกในการดำเนินงาน
เพื่อเป็นประโยชน์ในการส่งเสริมและคุ้มครองสิทธิมนุษยชนภายในประเทศ
(จ)
ประสานกับกลไกของสหประชาชาติ กลไกระดับภูมิภาค และหน่วยงานของรัฐในการให้ข้อมูล
ความเห็นและข้อเสนอแนะเกี่ยวกับแนวทางการปฏิบัติตามพันธกรณีและมาตรฐานสิทธิมนุษยชนระหว่างประเทศ
(ฉ)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๑๑ 
กลุ่มงานอำนวยการกิจการคณะกรรมการสิทธิมนุษยชนแห่งชาติ มีอำนาจหน้าที่
ดังนี้
(๑)
อำนวยการและประสานราชการประธานกรรมการสิทธิมนุษยชนแห่งชาติ
กรรมการสิทธิมนุษยชนแห่งชาติ และคณะกรรมการสิทธิมนุษยชนแห่งชาติ
(๒)
ดำเนินการเกี่ยวกับงานเลขานุการของคณะกรรมการสิทธิมนุษยชนแห่งชาติ
(๓)
ศึกษา วิเคราะห์ กลั่นกรองในเรื่องและปัญหาต่าง ๆ
พร้อมเสนอความเห็นตามที่ได้รับมอบหมายเพื่อประกอบการพิจารณาของประธานกรรมการสิทธิมนุษยชนแห่งชาติ
และคณะกรรมการสิทธิมนุษยชนแห่งชาติ
(๔)
ติดตามและประสานงานการจัดเตรียมเอกสาร ข้อมูล ประเด็นการประชุม การพบหารือ คำกล่าว
และอื่น ๆ ของประธานกรรมการสิทธิมนุษยชนแห่งชาติ และกรรมการสิทธิมนุษยชนแห่งชาติ
(๕)
ติดตามและประสานการดำเนินการตามมติคณะกรรมการสิทธิมนุษยชนแห่งชาติและรายงานความก้าวหน้า
พร้อมทั้งจัดทำรายงานผลการดำเนินงาน
(๖)
ร่วมปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
หรือตามที่ได้รับมอบหมาย

ข้อ
๑๒  กลุ่มงานตรวจสอบภายใน
มีอำนาจหน้าที่ ดังนี้
(๑)
ดำเนินการวางแผนการตรวจสอบและจัดทำแผนการตรวจสอบประจำปีเสนอต่อเลขาธิการคณะกรรมการสิทธิมนุษยชนแห่งชาติพิจารณาอนุมัติภายในเดือนกันยายน
ในกรณีที่หน่วยงานตรวจสอบภายในวางแผนการตรวจสอบส่วนราชการที่มีระยะเวลาดำเนินการตั้งแต่หนึ่งปีขึ้นไป
ให้เสนอแผนการตรวจสอบระยะยาวต่อเลขาธิการคณะกรรมการสิทธิมนุษยชนแห่งชาติ เพื่อประกอบการพิจารณาอนุมัติแผนการตรวจสอบประจำปี
(๒)
เสนอรายงานผลการตรวจสอบต่อเลขาธิการคณะกรรมการสิทธิมนุษยชนแห่งชาติทุกสามเดือน
นับแต่วันที่อนุมัติแผนการตรวจสอบประจำปี
รวมทั้งจัดทำรายงานผลสรุปการตรวจสอบประจำปี
กรณีเรื่องที่ตรวจพบเป็นเรื่องที่จะมีผลเสียหายต่อสำนักงานคณะกรรมการสิทธิมนุษยชนแห่งชาติให้รายงานผลการตรวจสอบทันที
(๓)
ตรวจสอบความถูกต้องและเชื่อถือได้ของข้อมูลและตัวเลขต่าง ๆ
โดยใช้เทคนิคและวิธีการตรวจสอบที่ยอมรับทั่วไป
โดยคำนึงถึงประสิทธิภาพของระบบการควบคุมภายในวิเคราะห์และประเมินผลด้านการบริหารและการปฏิบัติงานของส่วนราชการภายในสำนักงานคณะกรรมการสิทธิมนุษยชนแห่งชาติ
(๔)
ตรวจการปฏิบัติงานเกี่ยวกับการบริหารงบประมาณ การบริหารการเงิน
การบริหารพัสดุและทรัพย์สิน รวมทั้งการบริหารงานด้านอื่น ๆ ให้เป็นไปตามนโยบาย
กฎหมาย ข้อบังคับ ระเบียบและมติคณะรัฐมนตรี
(๕)
ตรวจสอบความเหมาะสมในการใช้และดูแลรักษาทรัพย์สินทุกประเภทของสำนักงานคณะกรรมการสิทธิมนุษยชนแห่งชาติให้มีประสิทธิภาพ
ประสิทธิผลและประหยัด
(๖)
สอบทานระบบการปฏิบัติงานและการบริหารงานด้านต่าง ๆ
ภายในสำนักงานคณะกรรมการสิทธิมนุษยชนแห่งชาติให้เป็นไปตามนโยบาย มาตรฐาน ข้อบังคับ
ระเบียบหรือคำสั่ง
(๗)
ตรวจสอบและประเมินผลระบบการปฏิบัติงานและการควบคุมภายในด้านต่าง ๆ ภายในสำนักงานคณะกรรมการสิทธิมนุษยชนแห่งชาติ
วิเคราะห์
ประเมินและปรับปรุงประสิทธิผลของกระบวนการบริหารความเสี่ยงการปฏิบัติงานและเสนอแนะวิธีป้องกันหรือมาตรการในการปรับปรุงแก้ไขเพื่อให้การปฏิบัติงานเป็นไปอย่างถูกต้องและเหมาะสม
(๘)
ติดตามผลการตรวจสอบ เสนอแนะ และให้คำปรึกษาแก่หน่วยรับตรวจ
เพื่อให้การปรับปรุงแก้ไขของหน่วยรับตรวจเป็นไปตามข้อเสนอแนะในรายงานผลการตรวจสอบ
(๙)
ปฏิบัติงานอื่นที่เกี่ยวข้องกับการตรวจสอบภายใน ตามที่ได้รับมอบหมายจากเลขาธิการคณะกรรมการสิทธิมนุษยชนแห่งชาติ

ข้อ
๑๓ 
ให้ประธานกรรมการสิทธิมนุษยชนแห่งชาติรักษาการตามประกาศนี้

ประกาศ ณ วันที่ ๓๐
มิถุนายน พ.ศ. ๒๕๕๓
ศาสตราจารย์อมรา  พงศาพิชญ์
ประธานกรรมการสิทธิมนุษยชนแห่งชาติ

ปริยานุช/ผู้จัดทำ
๑๔ กรกฎาคม ๒๕๕๓

คณิตา/ปรับปรุง
๑๓ สิงหาคม ๒๕๕๖

วิชพงษ์/ตรวจ
๒๑ สิงหาคม ๒๕๕๖

[๑] ราชกิจจานุเบกษา
เล่ม ๑๒๗/ตอนที่ ๔๓ ก/หน้า ๓๒/๙ กรกฎาคม ๒๕๕๓